EU osudila napade u Moskvi
Evropski zvaničnici kazali su da ne može biti nikakvog opravdanja za napade na nedužne civile.
Sve ključne briselske adrese su danas izrazile snažnu osudu današnjih bombaških napada u moskovskom metrou. Uz žaljenje zbog izgubljenih života, oni poručuju da obični gradjani, koji su bili meta napada, imaju pravo da žive sigurno, te da ne može biti nikakvog opravdanja za napade na nedužne civile. Na vijest o bombaškim napadima u moskovskom metrou, gdje je stradalo 38 putnika, oglasili su se svi ključni ljudi Evropske unije. Tako predsjednik Evropske komisije Manuel Barozo, pored saučešća porodicama žrtava, ukazuje da ljudi imaju pravo na osjećaj sigurnosti živeći svoje svakodnevne živote: Iz Evropskog vijeća, njegov predsjednik Van Rompej i evropska ministrica vanjskih poslova Ešton osudjuju teroristički napad i iskazuju sućut porodicama nevinih žrtava. Slično poručuje i generalni sekretar NATO-a koji dodaje kako ne može biti nikakvog opravdanja za ovakve napade na nevine civile. On podvlači kako NATO ostaje opredjeljen da saradjuje sa Rusijom u borbi protiv medjunarodnog terorizma. Iz Evropskog parlamenta, predsjednik Buzek snažno osudjuje bombaški napad na civile i u ime Parlamenta iskazuje čvrsto opredjeljenje borbi protiv terorizma: "", kaže Buzek, uz obećanje da će Evropski parlament ruskim vlastima pružiti svu podršku u istrazi i poziva da se odgovorni za napad što prije nadju pred licem pravde. "", zaključuje predsjednik Evropskog parlamenta.